Hei, denne artikkelen er over ett år gammel og kan inneholde utdatert informasjon

(Dagbladet): «Så går jeg uten fast bopel, møblene mine står på lager som jeg ikke har penger til å betale og jeg har snart gått ned 20 kilo. Å være i Nav-klypa er en fin slankekur for de som trenger det», skriver John Dalelv (34).

For to uker siden skrev Dagbladet om Arnt Ove Risvik (33) som hadde ventet på sykepenger siden februar i år og måtte spise proteinpulver for å overleve.

Etter dette har det strømmet inn med e-poster og telefoner fra frustrerte Nav-brukere.

VENTET FIRE MÅNDER: - Telefonen min er stengt, postkassa er full av regninger og kjøleskapet er tomt, sa Arnt Ove Risvik (33) til Dagbladet. Først da Dagbladet tok kontakt fikk han sykepengene sine. Foto: THOMAS RASMUS SKAUG/DAGBLADET Vis mer

De forteller om liv som blir ødelagt på grunn av surr, forsinkelser og lang saksbehandlingstid. Dagbladet har fått tillatelse fra seks av dem til å gjengi deres e-poster, og vi har også forelagt Nav deres historier. Nav vil ikke kommentere enkelthistoriene, og det er heller ikke mulig for Dagbladet å verifisere lesernes egne historier.

Ydmyk Nav-sjef - Jeg blir ofte kontaktet av folk som forteller slike historier og de berører meg sterkt. Jeg kan jo ikke saksbehandle dem selv, men jeg er ydmyk i forhold til hvor frustrerende en slik situasjon er. Vi beklager at vi ikke alltid har en god nok brukerservice, sier Nav-sjef Joakim Lystad til Dagbladet.

Én som har en slik historie er Eivor Johannessen (35).

«Hvor lenge skal Nav få lov å drive folk til vanvidd? Skulle ønske noen kunne avvikle dette systemet», skriver hun.

- På gata etter Nav-rot «Jeg er en av mange som sliter med Nav-rot. Har derfor nå flyttet ut av leiligheten og sagt opp ungenes barnehageplass. Snakket med Nav i dag som sier at når klagen er behandlet blir det nok en etterbetaling. Men jeg får verken leilighet eller barnas barnehageplasser igjen. Nav-rot har satt oss på gata!», skriver Johannessen.

YDMYK:- Jeg blir ofte kontaktet av folk som forteller slike historier og de berører meg sterkt. Jeg kan jo ikke saksbehandle dem selv, men jeg er ydmyk i forhold til hvor frustrerende en slik situasjon er. Vi beklager at vi ikke alltid har en god nok brukerservice, sier Nav-sjef Joakim Lystad til Dagbladet. Foto: TERJE BENDIKSB/SCANPIX Vis mer

- Noen ganger er det viktig å minne om at vi har 2,8 millioner brukere og 400 000 saker i måneden. Dermed blir det dessverre noen ganger forsinkelser. Men vi ser at vi stadig blir litt bedre, sier Nav-sjef Lystad.

Fikk rasert økonomien Én av de 2,8 millioner Nav-brukerne er Marianne Søstumoen (28). Hun skriver følgende:

«Jeg skjønner ikke poenget med Nav og har ikke mye godt å si om etaten. Selvfølgelig finnes det unntak, for det er ikke alle som jobber der som er like. Men i det store og hele blir jeg bare dårlig av tanken på de som jobber der. Meg har de i hvert fall ikke gitt noen hjelp».

Søstumoen forteller at økonomien hennes har blitt rasert etter at hun har ventet på sykepenger som aldri kom.

- Nådde bunnen «Jeg har siden juli i fjor vært arbeidssøker uten hell og har måttet gå på Nav for å få hjelp», skriver Lynn Moltzau (44).

GIKK NED 20 KILO: «Så går jeg uten fast bopel, møblene mine står på lager som jeg ikke har penger til å betale og jeg har snart gått ned 20 kilo. Å være i Nav-klypa er en fin slankekur for de som trenger det», skriver John Dalelv (34). Foto: PRIVAT Vis mer

«Verst er det å ikke kunne nå noen som kan løse situasjonen. Svaret jeg får er: «Ring tilbake, hun har telefontid tirsdag 9-11» (opptatt i en time og det koster å ringe). Ingen svar - ingen tilbakemelding... Vel, fra å være et sterkt menneske - nådde jeg på bunnen gjennom mitt møte med Nav», skriver Moltzau.

Måtte selge bilen og huset Linda Marie Zachariades tok kontakt med Nav for å få arbeidsledighetstrygd 26. juli 2010.

«Gikk spent i posten hver dag, men aldri et brev fra Nav. I mellomtiden må vi bruke alle våre oppsparte midler på regninger, mat osv.», skriver Zachariades. Pengene var brukt opp. «Jeg måtte krype til korset og søke sosialhjelp» Julen går og Zachriades får ikke noe brev av Nav.

Så i slutten av februar får Zachriades svar om at de har mottatt papirene og må regne med en ventetid på 18 uker.

- IKKE FÅTT HJELP: «Jeg skjønner ikke poenget med Nav og har ikke mye godt å si om etaten. Selvfølgelig finnes det unntak, ikke alle som jobber der er like, men i det store og hele blir jeg bare dårlig av tanken på de som jobber der. Meg har de i hvert fall ikke gitt noen hjelp», skriver Marianne Søstumoen (28). Foto: PRIVAT Vis mer

«18 uker, da er vi i midten av juli. Et år siden jeg meldte meg ledig! Så nå har jeg solgt bilen. Har hatt takstmann og skal selge huset, ja, det forlanger nemlig de på sosialen at jeg skal gjøre...», skriver Zachriades.

- Håpte på et verdig liv 28 år gamle Marianne Husnes advarer mot deprimerende lesing i sin e-post:

«Mitt møte med Nav er ingen solskinnshistorie så jeg vil først og fremst bare advare deg om at dette vil bli deprimerende lesning. Jeg vil unngå å utbrodere om all den tid jeg har brukt på å vente i telefonkø, fylle ut søknader, kopiere, og på å dokumentere. Og ikke minst skal jeg la være å nevne hvor mange ganger håpet om noen gang å få et verdig liv, har fått seg en real brist. Vel, for å være helt ærlig så har jeg mistet oversikten», skriver Husnes.

«Hele syv måneder, syv søknader og fem ulike saksbehandlere skulle til før jeg, etter å ha forsikret Nav om at jeg ikke hadde lurt unna mine BSU-penger, fikk innvilget sosialhjelp», skriver Husnes, som sier at hun nå «endelig, endelig fikk utbetalt nok penger til å klare meg».

- DRIVER FOLK PÅ GATA: «Jeg er en av mange som sliter med Nav-rot. Har derfor nå flyttet ut av leiligheten og sagt opp ungene fra barnehagen. Snakket med Nav i dag som sier at når klagen er behandlet blir det nok en etterbetaling. Men jeg får verken leilighet eller barnas barnehageplasser igjen. Nav-rot har satt oss på gata!», skriver Eivor Johannessen (35). Foto: PRIVAT Vis mer

«Det å stå opp for meg selv og kreve det jeg har rett på, har unektelig tatt på. Selv undres jeg over hvordan jeg greide å holde motet oppe. Var det ønsket om å gjøre noe med livet mitt som drev meg? Jeg vet ikke, men uansett, uttrykket om at «i Norge må du være frisk for å være syk» har aldri før gitt mer mening», skriver Husnes.

- Vi har hatt problemer - Mange klager over lang ventetid og treg behandling?

- Det er ingen tvil om at vi har hatt problemer, men våre brukerundersøkelser viser nå en liten framgang. Det er vi glade for, sier Lystad.

- Hva vil du si til de som har tapt penger og helse på å Nav-rot?

NÅDDE BUNN: «Vel, fra å være et sterkt menneske - nådde jeg på bunn gjennom mitt møte med Nav», skriver Lynn Moltzau (44). Foto: PRIVAT Vis mer

- Ført og fremst vil jeg sterkt beklage de tilfellene der for dårlig service fra Nav fører til at v ikke får hjulpet så tidlig og godt som vi bør. Selv om det kan høres fåfengt ut for noen, anbefaler jeg brukerne våre å ta kontakt med sitt lokale Nav-konter og fortsette å forsøke å få hjelp, sier Lystad.

- Ingen grunn til å gi opp?

- Nei, det hjelper mindre enn å prøve litt til, svarer Nav-sjefen.



MISTET OVERSIKTEN: «Mitt møte med Nav er ingen solskinnshistorie så jeg vil først og fremst bare advare deg om at dette vil bli deprimerende lesning. Jeg vil unngå å utbrodere om all den tid jeg har brukt på å vente i telefonkø, fylle ut søknader, kopiere, og på å dokumentere. Og ikke minst skal jeg la være å nevne hvor mange ganger håpet om noen gang å få et verdig liv, har fått seg en real brist. Vel, for å være helt ærlig så har jeg mistet oversikten», skriver 28 år gamle Marianne Husnes. Foto: PRIVAT Vis mer

- HAR TATT PÅ: «Det å stå opp for meg selv og kreve det jeg har rett på, har unektelig tatt på. Selv undres jeg over hvordan jeg greide å holde motet oppe. Var det ønsket om å gjøre noe med livet mitt som drev meg? Jeg vet ikke, men uansett, uttrykket om at "i Norge må du være frisk for å være syk" har aldri før gitt mer mening», skriver Marianne Husnes (28). Foto: PRIVAT Vis mer